**Grozījumi likumā “Par aviāciju”**

Izdarīt likumā “Par aviāciju” (Latvijas Republikas Saeimas un Ministru Kabineta Ziņotājs, 1994, 22. nr.; 1997, 13., 23. nr.;1998, 15., 23. nr.; 1999, 23. nr.; 2002, 12. nr.; 2003, 15. nr.;2004, 7., 10., 20. nr.; 2005, 10., 15. nr.; 2006, 1., 12., 24.nr.; 2007, 10., 14. nr.; 2008, 9. nr.; 2009, 6., 17. nr. ;Latvijas Vēstnesis, 2009, 196. nr.; 2010, 166. nr.; 2011, 99.nr.; 2013, 69. nr.; 2014, 70., 204. nr.; 2016, 123. nr. 2017, 242.nr.; 2018, 210.nr.; 2019, 132. nr.) šādus grozījumus:

1. Papildināt likumu ar 9.2 pantu šādā redakcijā:

 “**9.2 pants. Atļauja gaisa kuģa un tā priekšmeta izslēgšanai no Latvijas Republikas civilās aviācijas gaisa kuģu reģistra un izvešanai**

 Civilās aviācijas aģentūra pieņem privātpersonu izdotas neatsaucamas gaisa kuģa izslēgšanas no reģistra un izvešanas pieprasījuma atļaujas (turpmāk – IDERA atļauja), kas parakstītas saskaņā ar 2001. gada 16. novembra Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām, un reģistrē informāciju par IDERA atļauju Latvijas Republikas civilās aviācijas gaisa kuģu reģistrā.”

1. Papildināt 13. panta pirmo daļu ar 6. punktu šādā redakcijā:

 “6) ja Civilās aviācijas aģentūra ir izdarījusi Latvijas Republikas civilās aviācijas gaisa kuģu reģistrā ierakstu par IDERA atļaujas saņemšanu pēc personas, kuras labā IDERA atļauja izsniegta, lūguma;”

Likums stājas spēkā vienlaikus ar likumu “Grozījums likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām.””

Iesniedzējs:

Satiksmes ministrs T.Linkaits

Vīza:

Valsts sekretāra p.i. Dž.Innusa